open-index/open-wikipedia-markdown huggingface dataset:
דניאל גורטלר

**דניאל גורטלר** (נולד ב-12 באפריל 1965) הוא פסנתרן ישראלי.

## ביוגרפיה
גורטלר החל את לימודיו אצל נעמי כהן, ובהמשך למד באקדמיה למוזיקה ע"ש רובין באוניברסיטת תל אביב ובבית הספר הגבוה למוזיקה בהנובר, בהדרכת פרופ' אריה ורדי. כמו כן למד בהדרכתו של כריסטוף אשנבאך. הוא הופיע כסולן עם תזמורות חשובות, בהן תזמורות הרדיו הסימפוניות של ברלין, בוואריה ושווייץ המערבית, התזמורת הפילהרמונית של צפון-מערב גרמניה, תזמורת העולם החדש והתזמורות הסימפוניות של אטלנטה, יוסטון, סן חוזה וסן פרנסיסקו, שם גם החליף בהתראה קצרה את מאריי פרחיה בנגינת הקונצ'רטו של רוברט שומאן בניצוח ואלרי גרגייב.

גורטלר הופיע עם כל התזמורות החשובות בארץ, לרבות התזמורת הפילהרמונית הישראלית, עם מנצחים כמו זובין מהטה, ואלרי גרגייב, כריסטוף אשנבאך, מייקל טילסון תומאס, יואל לוי, מנדי רודן, יורי אהרונוביץ', יואב תלמי, סטיבן סלואן ויוסטוס פראנץ. הוא השתתף בפסטיבלים של יוסטון, לוצרן, ישראל, מונפליה ושלזוויג-הולשטיין. גורטלר השתתף בהקלטת הווידאו של יצירתו של מארק נייקרוג "מבעד לוורדים" ביחד עם פנחס צוקרמן. הוא גם מופיע בקונצרטים של מוזיקה קאמרית וברסיטלים בכל רחבי העולם ומנגן בקביעות עם אמנים כמו הכנר ניקולאי זניידר, הכנר דייוויד גארת, הצ'לן סטיבן איסרליס וזמר הבריטון בו סקובהוס.

בשנת 1998 הופיע גורטלר ברסיטל הבכורה שלו בניו יורק באולם 92Y, ובו ניגן את כל מחזור השירים ללא מילים של מנדלסון, שאותו אף הקליט באלבום כפול. עוד הקליט עם הכנר ניקולאי זניידר לחברת ברטלסמן מיוזיק גרופ, ועם זמרת הסופרן שרון רוסטורף-זמיר תקליטור משירי רוברט שומאן ותקליטור משירי שוברט לחברת Romeo. כמו כן הופיע גורטלר במוזיאון המטרופוליטן ובמרכז לינקולן בניו יורק ובאולם וויגמור בלונדון. הוא הופיע עם התזמורת הפילהרמונית של לונדון ובסיורי קונצרטים בקוריאה וביפן.

גורטלר זכה בפרס הראשון בתחרות הבינלאומית בווינה דל-מר, צ'ילה (1987), ובתחרות הפסנתר הבינלאומית של ברמן (1991), בפרס השני בתחרות הבינלאומית של מינכן (1985), ובגיל 19 (1984) בפרס השלישי בתחרות הפסנתר הבינלאומית של ז'נבה. בשנת 1989 זכה בפרס ג'ינה בכאואר וכן זכה במענקי קלרמונט (1986-1984). בשנים 1977–1989 זכה במלגות קרן התרבות אמריקה-ישראל.

דניאל גורטלר הוא מרצה בכיר בבית הספר למוזיקה ע"ש בוכמן-מהטה באוניברסיטת תל אביב, ומלמד בכיתות אמן באירופה ובארצות הברית. הוא מתגורר בניו-יורק עם בן זוגו, האדריכל צ'ארלס רנפרו.

ב-1997 הוציא אלבום מיצירותיו של מנדלסון ללא מילים. ב-2011 הוציא אלבום מיצירותיו של שומן.

## קישורים חיצוניים

* 

* 
;כתבות עיתונאיות
* חנה ידור, דניאל גורטלר: פרס ראשון בצ'ילה ופראק חדש עם הסינפונייטה, "מעריב", 21 בדצמבר 1987
* נעם בן זאב, הצגת יחיד, הארץ, 2 בדצמבר 2006
* 
* מאיה מזרחי, דניאל גורטלר, פסנתר ושומאן , אפוק טיימס, 21 בנובמבר 2010
* דניאל גורטלר מציין 200 שנה לשומאן, באתר הבמה, 1 בנובמבר 2010
* עמית אביגור, מרתון שומאן עם דניאל גורטלר, 9 בנובמבר 2010
;מיצירותיו
* ההקלטה השלמה של מחזור השירים ללא מילים של מנדלסון, באתר Romeo Records
* אלבומו מיצירות שומאן, באתר Romeo Records
* דיסק שירי שוברט עם זמרת הסופרן שרון רוסטורף-זמיר, באתר Romeo Records
;ביקורת
* יפתח סטריק, ביקורת רסיטל לפסנתר של דניאל גורטלר – רסיטל מצוין למוזיקה נפלאה: שומן הגדול, 15 בדצמבר 2007

## הערות שוליים

קטגוריה:פסנתרנים ישראלים
קטגוריה:מורים למוזיקה בישראל
קטגוריה:מוזיקאים להט"בים ישראלים
קטגוריה:תלמידי אריה ורדי
קטגוריה:בוגרי אוניברסיטת תל אביב: מוזיקה
קטגוריה:סגל אוניברסיטת תל אביב: מוזיקה
קטגוריה:ישראלים שנולדו ב-1965
מזרח טימור במשחקים האולימפיים

**[[מזרח טימור]]** משתתפת ב**[[המשחקים האולימפיים|משחקים האולימפיים]]** מאז אולימפיאדת אתונה (2004), אם כי ספורטאים מזרח-טימורים השתתפו באופן עצמאי כבר באולימפיאדת סידני (2000), בטרם זכתה המדינה בעצמאות מאינדונזיה. השתתפותם של הספורטאים ממזרח טימור במשחקים הייתה עד כה סמלית בעיקרה, ואיש מהם לא הגיע להישגים גבוהים.

אולימפיאדת החורף הראשונה בה השתתפה מזרח טימור הייתה אולימפיאדת סוצ'י (2014).

## ראו גם
* מזרח טימור במשחקים הפאראלימפיים
* מזרח טימור במשחקים האולימפיים לנוער

## קישורים חיצוניים

* הוועד האולימפי הלאומי של מזרח טימור באתר המועצה האולימפית של אסיה

150px|ממוזער|ימין|רצת המרתון המזרח-טימורית ז'ובנטינה נפולאאו במהלך אולימפיאדת לונדון

קטגוריה:מזרח טימור: ספורט
קטגוריה:מדינות במשחקים האולימפיים
אלכסנדר דספלה

**אלכסנדר מישל ז'ראר דֶסְפְּלָה** (בשם מלא בצרפתית: **Alexandre Michel Gérard Desplat**; נולד ב-23 באוגוסט 1961) הוא מלחין סרטים צרפתי. הוא היה מועמד לתשעה פרסי אוסקר להלחנת הפסקול הטוב ביותר וזכה פעמיים בשנת 2015 עבור הסרט מלון גרנד בודפשט ובשנת 2017 עבור צורת המים. היה מועמד לעשרה פרסי באפט"א, וזכה שלוש פעמים: בשנת 2011 עבור הסרט נאום המלך, בשנת 2015 עבור מלון גרנד בודפשט ובשנת 2017 עבור צורת המים. היה מועמד לאחד עשר פרסי גלובוס הזהב, וזכה פעמיים עבור הסרט הצעיף הצבעוני בשנת 2007 וצורת המים ב-2017. בנוסף זכה פעמיים בפרס גראמי, שלוש פעמים בפרס סזאר ופעם אחת בפרס סטלייט.

## קורות חיים
דספלה נולד בפריז לאב צרפתי ולאם יווניה, אשר נפגשו באוניברסיטת ברקלי בקליפורניה. בגיל חמש החל לנגן על הפסנתר, וכן למד לנגן על חצוצרה וחליל. הוא למד מוזיקה בצרפת ובארצות הברית, בין השאר עם המלחין הנודע יאניס קסנאקיס.

בין הסרטים שלהם הלחין מוזיקה: המלכה, ג'ולי וג'וליה, הסיפור המופלא של בנג'מין באטן, דמדומים 2: ירח חדש, סופר הצללים, נאום המלך, סוויטה צרפתית, הארי פוטר ואוצרות המוות, כוננות עם שחר, ארגו, שומרי האגדות, משחק החיקוי, מלון גרנד בודפשט, מבעד לעדשה ואחרים.

בנוסף למוזיקה לסרטים אלכסנדר דספלה כתב מוזיקה להצגות תיאטרון לרבות תיאטרון בובות של פיליפ ז'נטי.

## פרסים ומועמדויות

## קישורים חיצוניים

* 

* האתר של דספלה
* אתר מעריצים
* 

## הערות שוליים

קטגוריה:זוכי הפרס העולמי לפסקול: מלחין השנה
קטגוריה:זוכי פרס באפט"א: אישים
קטגוריה:זוכי פרס גלובוס הזהב - הפסקול המקורי הטוב
קטגוריה:זוכי אוסקר: הפסקול הטוב
קטגוריה:זוכי פרס סזאר
קטגוריה:זוכי פרס גראמי
קטגוריה:מלחינים צרפתים במאה ה-20
קטגוריה:מלחינים צרפתים במאה ה-21
קטגוריה:צרפתים שנולדו ב-1961
Enjoy the Silence

"**Enjoy the Silence**" (בעברית: "**תהנו מהשקט/תהנה מהשקט**") הוא שירה של הלהקה הבריטית דפש מוד, מתוך אלבום האולפן השביעי של הלהקה Violator. השיר, שיצא ב-5 בפברואר 1990 כסינגל השני מהאלבום, הוא אחד משיריה המפורסמים ביותר של הלהקה. ב-1991 זיכה השיר את הלהקה בפרס הבריט בקטגוריית הסינגל הבריטי הטוב ביותר.

## הפקה
השיר נכתב על ידי מרטין גור בתור בלדה שקטה בה גור ישיר לליווי אורגן בלבד. לבסוף החליט חבר הלהקה אלן ויילדר להפיק גרסה קצבית לשיר. חברי ההרכב אהבו את הגרסה של ויילדר וגור אף הוסיף חלקים אינסטרומנטליים לגרסה הסופית. בשל הפופולריות הרבה לה זכה השיר, הוא עובד לאין ספור רמיקסים. אחת מגרסאות הרמיקס המוכרות יותר של השיר היא הגרסה שיצאה בשנת 2004 באוסף הרימיקסים של הלהקה "Remixes 81-04". גרסת הרמיקס של השיר הופקה על ידי מייק שינודה, הגיטריסט והמפיק המוזיקלי של להקת הנו מטאל האמריקאית לינקין פארק.

במהלך 1990 הופק הווידאו קליפ של השיר אשר במהלכו נראה סולן ההרכב דייב גהאן בתחפושת מלך נודד ברחבי העולם בחיפוש אחר מקום בו יוכל להירגע ו"ליהנות מהשקט". במהלך העשור הראשון של המאה ה-21 להקת קולדפליי הפיקה וידאו קליפ מחווה לווידאו קליפ המקורי של השיר "Enjoy the Silence" עבור שירם "Viva la Vida" אשר בוים על ידי אנטון קורביין (שביים את הקליפ המקורי).

לאורך השנים אמנים נודעים רבים הקליטו גרסאות כיסוי לשיר; בהם – ברייקינג בנג'מין, קין, טורי איימוס, לקונה קויל, דה אקדמי איז..., HIM, סוזן בויל ו-Apoptygma Berzerk.

## ביקורות
### רשימות כל הזמנים

## קישורים חיצוניים

## הערות שוליים

קטגוריה:שירי 1989
קטגוריה:סינגלים מ-1990
קטגוריה:דפש מוד
קטגוריה:שירים באנגלית
קטגוריה:שירי מוזיקה אלקטרונית
קטגוריה:שירי סינת'-פופ
קטגוריה:שירי רוק אלטרנטיבי
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בספרד
נועה פרנקל

**נועה פרנקל** היא זמרת אלט ישראלית.

## ביוגרפיה
נועה פרנקל היא בוגרת בית הספר למוזיקה ע"ש בוכמן-מהטה בתל אביב והקונסרבטוריון המלכותי בהאג. הרפרטואר העשיר שלה כולל יצירות מתקופות שונות – ממוזיקה עתיקה ועד למוזיקה בת זמננו. היא הופיעה עם הרכבי בארוק ידועים, ביניהם אנסמבל "לזאר פלוריסאן" בניצוח ויליאם כריסטי, Ensemble Elyma בניצוח גבריאל גרידו ואנסמבל הבארוק של אוטרכט (הולנד) בניצוח יוס ון פלדהובן. כמו כן ייסדה נועה פרנקל את חמישיית קסיופאה, ועמה הקליטה את כל ספרי המדריגלים של קרלו ג'זואלדו, שיצאו בשישה תקליטורים.

הופעותיה האופראיות של פרנקל החלו באופרה "חליל הקסם" (מוצרט), בניצוחו של קנת מונטגומרי. הופעות נוספות כללו בין היתר את "אחנתון" (פיליפ גלאס) בהולנד, "הנזירה אנג'ליקה" (פוצ'יני) בגרמניה, "המדיום" (מנוטי) ברוטרדם, "פרומתאו" (לואיג'י נונו) בלה סקאלה שבמילאנו, פריז, פרנקפורט, וינה, פסטיבל לוצרן ועוד, ו"חליל הקסם" בנאנט, צרפת. בקיץ 2006 היא השתתפה בבכורה העולמית של האופרה "זאידה/אדמה" (מוצרט/חיה צ'רנובין) בפסטיבל זלצבורג בניצוחו של איבור בולטון, הפקה שהועלתה לאחר מכן בבית האופרה של בזל ובברמן, גרמניה. לאחרונה היא שרה באופרה "פנימה" מאת חיה צ'רנובין בבית האופרה בשטוטגרט, השתתפה בבכורה העולמית של האופרה "אחוזי הדיבוק" מאת המלחין האוסטרי יוהנס קאליצקה בתיאטר אן דר וין בווינה, בביצוע השיר על הארץ מאת מאהלר עם התזמורת הסימפונית של טולוז, צרפת, ובבכורה העולמית של האופרה "יום ראשון של אור" מאת שטוקהאוזן.

פרויקטים עתידיים כוללים את "השיר על הארץ" (מאהלר, בנוסח הקאמרי של שנברג/רין) עם אנסמבל מיתר בת"א, שירי עם של בריו בפרייבורג, והאופרה "פרומתאו" בפסטיבל למוזיקה מודרנית בברלין ובפסטיבל זלצבורג. פרנקל היא גם מבצעת מוערכת של מוזיקה מודרנית, והיא מופיעה בקביעות בפסטיבלים חשובים למוזיקה מודרנית באירופה עם אנסמבלים כמו Ensemble Modern פרנקפורט, Ensemble Recherche פרייבורג, Schönberg Ensemble אמסטרדם ו-Ensemble intercontemporain פריז. בישראל הופיעה כמה פעמים עם אנסמבל מוזיקה נובה ועם אנסמבל המאה ה-21. נוסף על כך היא הסולנית של MAE) Maarten Altena Ensemble) אמסטרדם, שאיתו הופיעה באירופה, בארצות הברית וביפן והקליטה תקליטורים אחדים. רבות מהיצירות של האנסמבל נכתבו במיוחד לקולה.

## דיסקוגרפיה

* Luigi Nono - Guai ai gelidi mostri Neos (10801/2)
* Luigi Nono - Prometeo Col Legno (WWE 2SACD 20605)
* Mozart/Czernowin - Zaide Adama Deutsche Grammophon DVD (073 425-2)
* Gesualdo - Madrigali, Libro VI - Kassiopeia Quintet GLOBE (GLO 5226)
* Gesualdo - Madrigali, Libro V - Kassiopeia Quintet GLOBE (GLO 5225)
* Robert Ashley Tap Dancing in the Sand Unsounds (15U)
* Gesualdo - Madrigali, Libro IV - Kassiopeia Quintet Globe (GLO 5224)
* Gesualdo - Madrigali, Libro III - Kassiopeia Quintet Globe (GLO 5223)
* Solex + M.A.E In the Fishtank 13 Konkurrent
* Maarten Altena Ensemble - Speechless
* Gesualdo - Madrigali, Libro II - Kassiopeia Quintet Globe (GLO 5222)
* Gesualdo - Madrigali, Libro I - Kassiopeia Quintet Globe (GLO 5221)
* MAE Journal - Generations X-OR


## קישורים חיצוניים
* 
* קורות חיים של נועה פרנקל, באתר הבמה
* 

קטגוריה:זמרות ישראליות במוזיקה הקלאסית
קטגוריה:זמרות ישראליות
קטגוריה:זמרים ישראלים
קטגוריה:בוגרות אוניברסיטת תל אביב: מוזיקה
קטגוריה:בוגרי אוניברסיטת תל אביב: מוזיקה
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
דתות אברהמיות

**הדתות האברהמיות** הן דתות מונותאיסטיות המדגישות ומזהות את מקורן עם אלוהי אברהם או שהמסורת הרוחנית שלהן מזוהה עמו. דתות אברהמיות הן אחת מתוך שתי האסכולות העיקריות של דת בעולם כיום, לצד דתות דהרמיות.

שלוש הדתות האברהמיות העיקריות, לפי סדר הופעתן, הן היהדות, הנצרות והאסלאם. נוסף על דתות אלו, ישנן עוד דתות אברהמיות רבות אחרות, קטנות יותר, כגון הדת הדרוזית והדת הבהאית (שהתפצלו מהאסלאם השיעי), הדת השומרונית (שהתפצלה מהיהדות), עדי יהוה (שהתפצלו מהנצרות), דת הראסטפארי (מקורה בג'מייקה) ועוד. היהדות והשומרונות מתייחסות לעצמן כדתם של צאצאי יעקב, נכדו של אברהם. הנצרות החלה כפלג של היהדות במאה הראשונה לספירה (פלג הידוע כנצרות יהודית) והיא התפצלה לזרמים שונים. האסלאם נוסד על ידי מוחמד במאה השביעית לספירה בהתבסס על סיפורים ששמע מפי יהודים ונוצרים בסביבת מגוריו שהובילו אותו לכתוב את גרסתו לדבריהם בתור הקוראן.

קיים דמיון בין שלוש הדתות והן קשורות זו בזו מבחינה תאולוגית: שלושתן מונותאיסטיות (בהנחה שבעיית ה"מונותאיזם בנצרות" ואמונת פיצול האלוהות לאב, הבן ורוח הקודש אין בה כדי לבטל את היסוד המונותיאסטי בדת זו), ולפי הגותן אלוהים הוא דמות נעלה ומקור חוקי המוסר (אם כי ביהדות, הדבר שנוי במחלוקת אם מקור המוסר הוא רק מאלוהים או גם מבני אדם). סיפר הקדושה בשלוש הדתות כולל דמויות רבות זהות כמו גם מוטיבים היסטוריים ומקומות, על אף שהם מוצגים לעיתים באופן ובמשמעות שונה.

נכון למאה ה-21, מספר המאמינים בדתות האברהמיות עומד על 4.3 מיליארד איש, והוא מוערך בכ-57% מאוכלוסיית העולם. 28 אחוזים נוספים מאמינים בדתות אחרות, ו-15% אינם מאמינים בדת כלשהי.

## קישורים חיצוניים

* סדרת מאמרים על חובות המאמינים ביהדות, בנצרות ובאסלאם - בין אדם לחברו ובין אדם לאלוהיו, מאת פרופ' יעקב שביט, ד"ר דפנה מוסקוביץ וצאלח סואעד, באתר מט"ח
* אסופת פרקי הספר "לחיות בארץ הקודש להכיר ולכבד: מעגלי הזמן בשלוש הדתות"
* 

## הערות שוליים

*
קטגוריה:ערכים שבהם תבנית בריטניקה אינה מתאימה
אברהמיות
אברהמיות
קטגוריה:הפולמוס היהודי-נוצרי
קטגוריה:דתות מונותאיסטיות
טורטויס (טנק)

ה**טורטויס** (A39) (באנגלית: **Tortoise**, פירושו "צב יבשה") הוא טנק בריטי כבד שפותח במהלך מלחמת העולם השנייה. למרות היותו חסר צריח, בדומה למשחיתי טנקים, הוא הוגדר טנק כבד. רק שישה טנקים נבנו והם מעולם לא היו בשירות מבצעי.

## פיתוח
באפריל 1943, הוציאו מזכיר המדינה למלחמה יחד עם שר האספקה תזכיר לפיתוח טנק למטרות מיוחדות, שיהיה בעל שריון עבה וחימוש חזק. חברת נופילד (Nuffield) הבריטית קיבלה על עצמה את המשימה, והגישה 18 עיצובים שונים (תחת השמות AT 1-18) עד ה-5 בפברואר 1944, כל אחד כבד יותר מקודמו. ה-AT-16 אושר לפיתוח בפברואר תחת הציון הרשמי A39, ו-25 יחידות הוזמנו עד לספטמבר 1945. בעקבות העיכובים בפיתוח וסיום המלחמה, ההזמנה קוצצה ל-6 טנקים, אך גם אלה הושלמו רק בשלהי 1946. עד אז כבר חדלה ההתעניינות בהם, והפרויקט בוטל.

## מאפיינים
[שמאל|ממוזער|250px|הטורטויס מוצג ב[מוזיאון הטנקים (בובינגטון)|מוזיאון הטנקים באנגליה.]]
החימוש העיקרי של הטורטויס היה תותח נ"מ 94 מ"מ (התותח הגדול ביותר שהורכב ברק"מ בריטי בשנים 1939–1945) בעל מהירות לוע של 929 מטר לשנייה. הוא הורכב בתא המשוריין של הטנק ויכל לצדד כ-20° לכל צד. במבחנים שנעשו לתותח בשנת 1948, הוא הצליח לחדור את טנק הפנתר הגרמני ממרחק של 868 מטרים בזווית של 30°. מאחר שכל פגז שקל 14.5 קילוגרם, נדרשו שני טענים. שני מקלעי בזה 15 מ"מ הותקנו על הצריח, ואחד נוסף בצד שמאל של התותח. לטנק היה מנוע V12 בעל הספק של 600 כוחות סוס ומהירות מרבית של 19 קמ"ש..

למרות הקושי בשינוע הטנק בגלל משקלו והמהירות המוגבלת, הטורטויס הוכיח את עצמו במבחנים כאמין ביותר ובעל כוח אש ומדויק.

## ביבליוגרפיה

* Chamberlain, Peter; Chris Ellis. **British and American Tanks of World War Two: The Complete Illustrated History of British, American and Commonwealth Tanks, 1939-45**. Cassell 2002
* Foss, Christopher F. (2002). **The Encyclopedia of Tanks and Armored Fighting Vehicles**. Spellmount
* Fletcher, David. **The Universal Tank: British Armor In The Second World War**, HMSO 1993


## קישורים חיצוניים

* A39 Tortoise at WW2 Vehicles

## הערות שוליים

קטגוריה:טנקים בריטיים במלחמת העולם השנייה
יניב לביא

**יניב לביא** (נולד ב-9 בספטמבר 1977) הוא כדורגלן עבר ישראלי ששיחק בעמדת הבלם ומשמש כיום כעוזר מאמן בהפועל רמת השרון.

## קריירה
לביא החל את הקריירה ככדורגלן במחלקת הנוער של מכבי נתניה. בעונת  עבר להפועל רעננה ואף עזר לה כעבור שתי עונות לעלות לליגה הארצית. בעונה שאחריה עבר למכבי הרצליה ולאחר מכן להפועל רמת גן.

בשנת 2002 עבר לביא לעירוני קריית שמונה, ואף הפך לקפטן הקבוצה. במהלך שהותו בקבוצה הספיק לביא לעלות פעמיים לליגת העל עם הקבוצה, ואף לזכות פעמיים בגביע הטוטו בליגה הלאומית ופעם אחת בליגת העל.

בסיום עונת  הודיע לביא כי הוא עוזב את קריית שמונה לאחר תשע שנים במועדון, ובמאי חתם בעולה החדשה הפועל רמת השרון, במדיה שיחק שתי עונות. במאי 2013 חתם לביא שוב בהפועל רעננה, לאחר שחזרה לליגת העל, ובהמשך מונה לקפטן הקבוצה. באמצע עונת  הודיע לביא על פרישה מכדורגל בעקבות פציעה שעליה לא הצליח להתגבר, ומונה לעוזר מאמן בהפועל רעננה.

בשנת 2017 מונה לעוזרו של חיים סילבס, מאמן עירוני קריית שמונה, ולאחר פיטוריו של סילבס מונה לביא למאמן קבוצת הנוער של המועדון. בשנת 2019 סיים את תפקידו.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני מכבי נתניה
קטגוריה:כדורגלני הפועל רעננה
קטגוריה:כדורגלני מכבי הרצליה
קטגוריה:כדורגלני הפועל רמת גן
קטגוריה:כדורגלני עירוני קריית שמונה
קטגוריה:כדורגלני הפועל רמת השרון
קטגוריה:נתניה: כדורגלנים
קטגוריה:ישראלים שנולדו ב-1977
ססיל דה פראנס

**ססיל דה פראנס** (בצרפתית: **Cécile de France**; נולדה ב-17 ביולי 1975) היא שחקנית בלגית. אחרי שזכתה להצלחה בקולנוע הצרפתי בשוברי קופות כמו L'Art (délicat) de la séduction (2001) ו-Irène (2002), היא זכתה להצלחה בינלאומית בשל תפקידיה הראשיים בסרטים "מתיחות גבוהה" (2003) ו"מכאן והלאה" (2010).

## ביוגרפיה
[שמאל|ממוזער|250px|ססיל דה פראנס בפרמיירת הסרט Soeur Sourire ב[בריסל, 2009]]
ססיל דה פראנס נולדה בנאמור, היא עזבה את בלגיה לפריז בגיל 17 ושם למדה אמנויות הדרמה במשך שנתיים אצל ז'אן פול דניזון (שחקן בתיאטרון בוף דו נור בבימויו של פיטר ברוק. אחרי-כן שהתה שלוש שנים (1995-98) באקדמיה למשחק ENSATT  בתחילה ב-Département Comédie ברחוב בלאנש ומאוחר יותר בליון. היא נתגלתה בידי הסוכן Dominique Besnehard ושיחקה בשוברי קופות צרפתיים כמו L'Art (délicat) de la séduction (2001) ו"אירן עדיין רווקה" (Irène) (2002).

פריצת הדרך הבינלאומית שלה הגיעה עם הופעתה בסרט האימה "מתיחות גבוהה" (Haute Tension) (2003, שם הסרט בבריטניה Switchblade Romance; שם הסרט בארצות הברית: High Tension), שהביאה לה הכרה ברחבי תבל. היא תפשה את תשומת לבם של המפיקים ההוליוודיים ומהר מאוד זכתה לתפקידה הראשי בסרט אמריקאי מסביב לעולם בשמונים יום (2004), בו כיכבה לצידו של ג'קי צ'אן.

היא זכתה בשני פרסי סזאר בקטגוריית השחקנית המבטיחה ביותר בסרטים L'Auberge Espagnole (2002) ובקטגוריית שחקנית המשנה הטובה ביותר ב"הבובות הרוסיות" (Les Poupées russes) (2005).

בשנת 2018 שיחקה בדרמה התקופתית "מדמואזל דה ז'ונקייר" מאת הבמאי עמנואל מורה; על תפק'ידה הייתה פראנס מועמדת לפרס לומייר לשחקנית הטובה ביותר.

בשנת 2021 שיחקה בסרט הדרמה הצרפתי "בשלווה" של הבמאית עמנואל ברקוט; הסרט הוקרן בבכורה ב-6 ביולי 2021.

בשנת 2023 כיכבה בסדרת המדע הבדיוני הגרמנית "*The Swarm*" בדמותה של ד"ר ססיל רושה; הסדרה אשר שודרה ברשת ZDF, היא עיבוד לרומן בעל אותו שם מאת פרנק שצינג. כמו כן כיכבה בדמותה של מרתה דה מליני בסרטו של מרטין פרובסט "פייר ומרתה: אמנות ואהבה", המתאר את סיפור אהבתם של פייר בונאר ודה מיליני.

## פילמוגרפיה

## פרסים
* 2000 : פרס למשחק ב-Festival du Court Métrage de Bruxelles
* 2003 : פרס לומייר לשחקנית המבטיחה ביותר בסרט L'auberge espagnole
* 2003 : כוכב זהב לשחקנית המבטיחה ביותר
* 2003 : פרס סזאר לשחקנית הצעירה המבטיחה ביותר בסרט L'auberge espagnole
* 2005 : פרס רומי שניידר
* 2006 : פרס סזאר לשחקנית המשנה הטובה ביותר

## קישורים חיצוניים

* 

* ססיל דה פראנס באתר AlloCiné (צרפתית)

קטגוריה:שחקניות קולנוע וטלוויזיה בלגיות
קטגוריה:שחקני תיאטרון בלגים
קטגוריה:זוכי פרס סזאר
קטגוריה:זוכות פרס סזאר
קטגוריה:זוכי פרס לומייר
קטגוריה:שחקני קולנוע וטלוויזיה בלגים
קטגוריה:בלגיות שנולדו ב-1975
קטגוריה:בלגים שנולדו ב-1975
פרסי ויליאמס

**פרסי אלפרד ויליאמס** (באנגלית: **Percy Alfred Williams**; 19 במאי 1908 - 29 בנובמבר 1982) היה אצן קנדי, הוא פעמיים אלוף אולימפי בריצת 100 מטר ובריצת 200 מטר. נוסף לכך היה שיאן העולם בריצה ל-100 מטר.

## ביוגרפיה
ויליאמס נולד בוונקובר שבקולומביה הבריטית.

### אולימפיאדת השיא
באולימפיאדת אמסטרדם (1928) זכה ויליאמס בשתי מדליות זהב בריצת 100 מטר בתוצאה של 10.8 שניות, לפני ג'ק לונדון מבריטניה (10.9 שניות) וגאורג למרס מגרמניה (10.9 שניות) בשלב רבע הגמר ובשלב חצי הגמר הוא קבע שיא אולימפי חדש של 10.6 שניות ובריצת 200 מטר בתוצאה של 21.8 שניות, לפני וולטר רנג'לי מבריטניה (21.9 שניות) והלמוט קורניג מגרמניה (21.9 שניות). נוסף לכך הוא השתתף בריצת שליחים 4x100 מטר חופשי אך נבחרתו נפסלה בשלב הגמר.

### שיאן עולם
בתחרות שנערכה בטורונטו ב-9 באוגוסט בשנת 1930 קבע ויליאמס בריצת 100 מטר שיא עולם חדש של 10.3 שניות. שבוע לאחר מכן, במשחקי האימפריה הבריטית הראשונים שנערכו בהמילטון, אונטריו, קנדה הוא זכה במדליית זהב בריצת 100 יארד בתוצאה של 9.9 שניות.

באולימפיאדת לוס אנג'לס (1932) סיים ויליאמס במקום שמיני בריצת 100 מטר בתוצאה של 10.8 שניות ולא הצליח להגן על תוארו. נוסף לכך הוא סיים במקום רביעי בריצת שליחים 4x100 מטר בתוצאה של 41.3 שניות, ארצות הברית ניצחה בשיא עולם חדש של 40.0 שניות.

לאחר המשחקים האולימפיים הוא פרש מספורט תחרותי ועבד בתור סוכן ביטוח.

ויליאמס חי עם אמו עד למותה בשנת 1977. לאחר מכן חי לבד וסבל מכאב כתוצאה מדלקת מפרקים בה לקה. הוא התאבד בשנת 1982.

## שיאים אישיים
*ריצת 100 מטר: 10.3 שניות (1930)
*ריצת 200 מטר: 21.7 שניות (1929)

## ראו גם
* התפתחות שיא העולם בריצת 100 מטר 

## קישורים חיצוניים

* 
* 

קטגוריה:אצנים קנדים
קטגוריה:אלופים אולימפיים: ריצת 100 מטרים (גברים)
קטגוריה:אלופים אולימפיים: ריצת 200 מטרים (גברים)
קטגוריה:מתאבדים: ספורטאים
קטגוריה:סוכני ביטוח
קטגוריה:אלופים אולימפיים מקנדה
קטגוריה:אתלטים באולימפיאדת אמסטרדם (1928)
קטגוריה:אתלטים באולימפיאדת לוס אנג'לס (1932)
קטגוריה:אתלטים אולימפיים קנדים
קטגוריה:שיאני עולם קנדים: אתלטיקה
קטגוריה:קנדים שנולדו ב-1908
קטגוריה:קנדים שנפטרו ב-1982
פאבל אדלמן

**פאבל אדלמן** (בפולנית: **Paweł Edelman**; נולד ב-26 ביוני 1956) הוא צלם קולנוע יהודי-פולני. נודע בשיתוף הפעולה שלו עם הבמאי רומן פולנסקי.

## ביוגרפיה
אדלמן יליד לודז', למד קולנוע באוניברסיטת לודז' במחלקה ללימודי תרבות והתמחה בתאוריה ובהיסטוריה של הקולנוע בבית הספר לקולנוע בלודז'. לאחר שסיים את לימודיו שימש כמרצה להיסטוריה של הקולנוע באוניברסיטת לודז' ואחר כך באוניברסיטת שלזיה בקטוביץ.

בשנת 1989 הוא שימש לראשונה כצלם בסרט ארוך, "קווים מחוקים" של פיוטר מיקוצ'י. בהמשך עבד עם אנדז'יי ויידה. בשנת 1999 מגזין וראייטי בחר בו כאחד מעשרת הצלמים הצעירים המבטיחים.

זכה בפרס הקולנוע האירופאי לצילום בשנת 2002 ופרס סזאר על עבודתו בסרט "הפסנתרן" של רומן פולנסקי. כמו כן שיתף פעולה עם פולנסקי בסרט "סופר הצללים". הוא צילם את הסרט "ריי" של הבמאי טיילור האקפורד. בשנת 2005 הוא קיבל את פרס צילום השנה של הוליווד. בשנת 2011 הוא זכה בפרס הישג לכל החיים מהפדרציה האירופאית לסינמטוגרפים IMAGO, ובשנת 2014 זכה בשני פרסים נוספים: מרברגר קמראפרייס על הישגים בסינמטוגרפיה, שניתנה על ידי אוניברסיטת מרבורג ומדליית גלוריה ארטיס על הישגים בתחום התרבות.

## פרסים ומועמדויות

## קישורים חיצוניים

* 

* ביוגרפיה

## הערות שוליים

קטגוריה:צלמים יהודים פולנים
קטגוריה:צלמי קולנוע יהודים
קטגוריה:פולנים שנולדו ב-1956
תירס סקסואל

250px|ממוזער|טל טירנגל
**תירס סקסואל** הוא צמד מוזיקלי קומי מבית "דומינו גרוס" אשר מבצעים שירים קומיים. חברי הצמד הם **[[טל טירנגל]]** ו**יורן דוידי**.

## ייסוד הצמד
טל טירנגל (נולד ב-22 בפברואר 1984) ויורן דוידי (נולד ב-14 במאי 1982) נפגשו במסגרת סדנה של "דומינו גרוס" בתחילת שנת 2010. הם החלו להופיע יחדיו במופע "פגע וברח - מעבדה תרבותית" של דומינו גרוס, מופע בו אמני דומינו גרוס מציגים ומנסים מערכונים חדשים בפני קהל. השיר הראשון אותו כתבו והופיעו איתו הוא "גבר שמן עם משקפיים". לאחר מספר חודשים של הופעות במסגרת זו, החל הצמד לפרסם את השירים ברשתות החברתיות ובאתרים נוספים.

## פעילות
חברי ההרכב העלו סרטונים רבים לרשת, ואלו גרפו מאות אלפי צפיות. הדבר הוביל לפרסום רב בקרב הגולשים. לאחר מספר חודשים של עלייה מתמדת במספר הצפיות בסרטונים, יצאו תירס סקסואל בהופעה משלהם.

השניים הופיעו בספיישל "קבלו אותם" לרגל עליית ערוץ הוט קומדי סנטרל, אשר שודר גם בערוץ 2 בזכיינית "רשת" בראשית 2011, והשתתפו כ"להקת הבית" בתוכנית "קאמבק" בערוץ הוט קומדי סנטרל בהמשך אותה שנה. הם התארחו במספר תוכניות טלוויזיה, בהן "לונדון וקירשנבאום" ו"הינשופים", כתבה על אודותיהם שודרה במגזין אולפן שישי, וכן התראיינו במספר תוכניות רדיו. המופע שלהם זוכה להצלחה בעיקר בקרב בני נוער.

בדצמבר 2011 הושק קמפיין לפרסום האתר "ווליום" של חברת סלקום, שבו שימשו השניים כפרזנטורים. ביולי 2012 הצמד החל להשתתף בתוכנית הטלוויזיה "מצב כפית".

בקיץ 2013 השתתף הצמד בעונת ה-VIP של תוכנית הריאליטי "מה שקורה באילת" בערוץ 24. בעונה השתתפו לצד פישי הגדול, גילי מוסינזון, לירון רמתי, שני יצהרי, אביבית בר-זוהר, ליהיא גרינר ועוד.

בתחילת 2014 עלתה בערוץ 2 תוכנית הלייט-נייט "לילה תירס" בהגשת הצמד, ששודרה בשישי בחצות בזכיינית "קשת". בהמשך השתתפו גם במספר מערכונים בתוכניות "ארץ נהדרת" ו"תכנית קיציס".

בקיץ 2015 החלו להוביל את קמפיין הפרסום של משקה "ג'אמפ פיז" והשתתפו בתוכנית "הבנים והבנות".

באותה שנה שיחקו בסדרת הנוער "שוברי גלים" בערוץ הילדים ב-Yes.

בקיץ 2018 החלו לשחק בסדרה "כפולה" בתור ז'יל וג'ים, זוג עבריינים דתיים. בסוף אותה שנה, טל עצמו החל לשחק בסדרה "פוראבר" בתפקיד סגן המנהל של בית הספר שבו למדו ילדי משפחת גילמן.

## קישורים חיצוניים

* לילה תירס
* מה שקורה באילת VIP
* הערוץ של תירס סקסואל באתר וואלה
* 
* 
* 
*  

קטגוריה:בדרנים ישראלים
קטגוריה:סטנדאפיסטים ישראלים
קטגוריה:צמדים מוזיקליים ישראלים
קטגוריה:צמדים קומיים ישראליים
קטגוריה:משתתפי מה שקורה באילת
סינטרה (פורטוגל)

**סִינְטְרָה** (בפורטוגזית: **Sintra**) היא עיירה במחוז ליסבון שבפורטוגל, מערבית לבירה ליסבון, ובה כ-33,000 תושבים. העיירה מפורסמת בזכות ארמונות ומבנים מפוארים רבים שהוקמו בה בתקופות שונות, ועל כן אונסק"ו הכריז על **הנוף התרבותי של סינטרה** כאתר מורשת עולמית בשנת 1995.

סינטרה הוא גם שמה של רשות מקומית הכוללת את העיירה סינטרה, אך גם יישובים נוספים. שטחה מגיע עד קאבו דה רוקה - הנקודה המערבית ביותר של אירופה היבשתית. ברשות המקומית כ-507,170 תושבים (נכון ל-2007).

[ממוזער|שמאל|[הארמון הלאומי פנה|הארמון הלאומי פֵּנָה]]

## אטימולוגיה
קיימות השערות שונות על מקור השם. ייתכן מ-Suntria מילה מימי הביניים שמשמעותה כוכב זוהר או שמש. משמעויות אפשריות אחרות: "הר-ירח", "נבלע בערפל".

## ארמונות ומבנים
* המורים הקימו במאות ה8-9 מבצר בראש הגבעה החולשת על העיירה סינטרה של היום, המבצר קרוי היום **[[מצודת המורים (סינטרה)|מצודת המורים]]** (Castelo dos Mouros). מבצר זה מוזכר בכתבי הגאוגרף אל-בקרי מהמאה ה-11. במאה ה-12, לאחר שהנוצרים כבשו את המקום במסגרת הרקונקיסטה, בנה אפונסו הראשון, מלך פורטוגל כנסייה בתוך חומות המבצר.
* בשנת 1507 נבנה המנזר ההירונימיטי **[[נוסה סניורה דה פנה]]** (Nossa Senhora da Pena), על ראש גבעה סמוכה.
* בין ה-14 וה-16 נבנה **[[הארמון הלאומי סינטרה]]** (Palácio Nacional de Sintra) על ידי מלכי פורטוגל על מבנה מוקדם יותר ששימש את שליט המורי. הארמון מצוי כיום במרכז העיירה.
* **[[ארמון סיטייש]]** (Palácio de Seteais) - נבנה בין השנים 1783-1787 על ידי קונסול הולנד.
* **[[הארמון הלאומי פנה|הארמון הלאומי פֵּנָה]]** (Palácio Nacional da Pena) נבנה בין השנים 1842–1854 במקום בו עמד המנזר ההירונימיטי. ארמון מפואר שנבנה על ידי המלך פרננדו השני לכבוד רעייתו המלכה מריה השנייה.
* **[[ארמון מונסראטה|ארמון מונסרטה]]** (Palácio de Monserrate) נבנה בשנת 1858 על ידי הסוחר הבריטי פרנסיס קוק.
* **[[ארמון רגלריה]]** (Palácio da Regaleira) או אחוזת רגלריה (Quinta da Regaleira) - נבנה בין השנים 1904–1910 על ידי אנטוניו קרבאליו אוגוסטו מונטיירו - סוחר אמיד ברזילאי ממוצא פורטוגזי.
* בשנת 1995 הוכרז הנוף התרבותי של סינטרה כאתר מורשת עולמית של אונסק"ו.

## תחבורה
ניתן להגיע לסינטרה ברכבת היוצאת מתחנת Rossio בליסבון בכל חצי שעה בימי חול ובכל שעה בסופי השבוע. לחלופין, ניתן להגיע לעיר ברכבת מתחנת Estação do Oriente בליסבון, המרוחקת ממרכז העיר. הנסיעה מליסבון לסינטרה אורכת כ-45 דקות והיא עולה כ-4.5 יורו לנסיעה הלוך-חזור. בסינטרה עצמה ניתן להיעזר באוטובוס תיירים מיוחד, המאפשר מעבר בין הארמונות והאטרקציות התיירותיות השונות.

## ערים תאומות
ערים תאומות של סינטרה:
* 
* 
* 
[ימין|ממוזער|600px|[ארמון מונסרט]]
[ימין|ממוזער|600px|[הארמון הלאומי פנה|הארמון הלאומי פֵּנָה]]

## גלריית תמונות

קובץ:Castelo dos Mouros 02560.jpg|מצודת המורים
קובץ:Palácio-da-Pena 3 (OUT-07).jpg|הארמון הלאומי פֵּנָה
קובץ:Nt-sintra1.jpg|מבט אל העיירה סינטרה ואל מגדל העירייה
קובץ:Vistasintra.jpg |הארמון הלאומי סינטרה
קובץ:Palacio Sintra chamines.JPG|ארובות הארמון הלאומי סינטרה
קובץ:CM Sintra.JPG|מגדל העירייה
קובץ:Regaleira1.JPG|ארמון רגלריה


## קישורים חיצוניים

* 
* הנוף התרבותי של סינטרה - באתר אונסק"ו 
* נחמה שפרן, סינטרה, לא פרנק: חובה למטיילים בפורטוגל, באתר וואלה! NEWS, 13 בנובמבר 2013
* 
* להריח את הפרחים בסינטרה - טיול יום מליסבון.
*אטרקציות בסינטרה - Portugo
* 

קטגוריה:פורטוגל: יישובים
קטגוריה:פורטוגל: אתרי מורשת עולמית
GOOD Music

**GOOD Music** או **G.O.O.D Music** היא חברת תקליטים והפקה מוזיקלית, שנוסדה על ידי אמן ההיפ הופ האמריקאי, קניה וסט, בשנת 2004. ראשי התיבות של "**GOOD**" בחברה הוא "Getting Out Our Dreams". החברה ממוקמת בניו יורק סיטי, ניו יורק.

הראשונים שחתמו להיות בניהול והפקת החברה היו זמר ה-R&B, ג'ון לג'נד, ואמן ההיפ הופ קומון. האלבומים שלהם, *Get Lifted* ו-"*Be*", בהתאמה (את שניהם הפיק וסט), זכו לשבחים וביקורות טובות, וביחד היו מועמדים ל-7 פרסי גראמי. *Get Lifted* (ג'ון לג'נד) היה מועמד 3 פעמים לפרס גראמי, ו-*Be* (קומון) היה מועמד 4 פעמים. כיום נשיא החברה הוא *[[נו איי.די.]]*.

## אמנים חתומים בחברה

## ראו גם
* קניה וסט
* G.O.O.D. Fridays

## קישורים חיצוניים
* 

קטגוריה:היפ הופ: חברות תקליטים
קטגוריה:קניה וסט
קנצלר האימפריה הרוסית

**קנצלר האימפריה הרוסית** (ברוסית: **Канцлер Российской империи**) הייתה דרגה פקידותית אזרחית מהרמה הראשונה. הדרגה הוענקה לרוב לשר החוץ הרוסי, ובמידה ושר החוץ היה ברמה פקידותית השנייה, הוא יכול היה לקבל דרגת "סגן הקנצלר". דרגת הקנצלר הייתה המקבילה האזרחית לדרגת גנרל-פלדמרשל הצבאית.

12 אישים בתולדות רוסיה קיבלו דרגת "קנצלר". בחמישים השנים האחרונות לקיומה של המונרכיה ברוסיה, לא הוענקה הדרגה לאף פקיד ממשלתי, אף שהדרגה לא בוטלה באופן רשמי.

הדרגה בוטלה באופן רשמי ב-1917 בידי הסובייטים.
## הקנצלרים הממלכתיים של האימפריה הרוסית



*
מיינינגן

**מֵיינינגן** (בגרמנית: **Meiningen**) היא עיר בדרום מדינת תורינגיה שבגרמניה. העיר משמשת כמרכז המנהלי של מחוז שמאלקאלדן-מיינינגן. יושבת על נהר ורה.

מיינינגן נחשבת למרכז הכלכלי והתרבותי של דרום מדינת תורינגיה, וכלכלתה מתבססת בעיקר על תיירות, תעשיות היי-טק וייצור מכונות. העיר היא חלק מאזור פרנקוניה.

## היסטוריה
מקום היישוב מוזכר לראשונה בשנת 982 לספירה, ובמהרה הפך לעיר הצפונית ביותר בבישופות ווירצבורג, מחוז באימפריה הרומית הקדושה. מיינינגן מוזכרת לראשונה כעיר בשנת 1230. במהלך המאה ה-16 השליטה בעיר עברה ידיים מספר פעמים.

משנת 1680 ועד 1918, הייתה העיר בירתה של דוכסות סקסה-מיינינגן. בשנת 1858 חוברה העיר לראשונה למסילת ברזל. עד תחילת המאה ה-20 נפתחו בעיר מספר בנקים גדולים, והפכו אותה למרכז כלכלי חשוב בגרמניה.

העיר נפגעה קשות מהפצצת חיל האוויר האמריקני ב- 23 בפברואר 1945, בשלהי מלחמת העולם השנייה. לאחר המלחמה נכללה העיר בשטח מזרח גרמניה, יחד עם כל מדינת תורינגיה. לאחר איחוד גרמניה ב-1990, הפכה העיר למרכז המחוז שמאלקאלדן-מיינינגן.

שמאל|ממוזער|250px|הכנסייה במיינינגן

## תרבות
מיינינגן מכונה לעיתים "עיר התיאטרון", בזכות התיאטרון העירוני המפורסם שבה, שהחל את דרכו בתור תיאטרון חצר, בשנת 1831, ולאחר הריסתו נבנה בשנת 1909 מבנה הקבע הנוכחי של התיאטרון.
פרסומו של התיאטרון נבע גם בזכות פועלו הרב של גאורג השני, דוכס זאכסן-מיינינגן, אשר התיאטרון היה מפעל חייו, וזיכה אותו בכינוי "דוכס התיאטרון".

**תזמורת החצר של מיינינגן**, אשר נוסדה בשנת 1690 על ידי הדוכס ברנהרד הראשון, היא אחת מהתזמורות המצליחות והוותיקות באירופה. המלחינים והנגנים הנס פון בילו, ריכרד שטראוס ומקס רגר היו אחדים ממנהליה, ויוהנס ברהמס הגיע למיינינגן כדי לנסות את יצירותיו. כיום התזמורת היא חלק מתיאטרון מיינינגן, ומונה 68 חברים. 

בעיר מספר רב של מוזיאונים וגלריות.

## אתרים מרכזיים
* ארמון אליזבטנבורג, נבנה בשנת 1692.
* טירת לאנדסברג, נבנתה בשנת 1840.
* התיאטרון העירוני המפורסם של מיינינגן, הוקם בשנת 1909.
* מפעל לייצור ותחזוקת רכבות קיטור.

## ערים תאומות
* .
* .
* .

## תושבים מפורסמים
* ריכרד שטראוס, מלחין גרמני.
* מקס רגר, מלחין גרמני.
* פרץ ברנשטיין, ממנהיגי הציונות הכללית, מחותמי מגילת העצמאות, שר בממשלות ישראל וחבר הכנסת מטעם המפלגה הליברלית.
* מספר נגנים ממשפחת באך.
* ז'אן פול, משורר גרמני.
* לודוויג בכשטיין, משורר גרמני.
* גאורג השני, דוכס זאכסן-מיינינגן.

## קישורים חיצוניים

* 
* 
* 

קטגוריה:תורינגיה: ערים
גסטון ז'וליה

**גסטון מוריס ז'וליה** (בצרפתית: **Gaston Julia ** 3 בפברואר 1893 - 19 במרץ 1978) היה מתמטיקאי צרפתי שבמאמר מ-1918 הציג לראשונה את קבוצת ז'וליה הקרויה על שמו. רעיונותיו פותחו מאוחר יותר בידי בנואה מנדלברוט שביסס עליהם את מושג הפרקטל - מאבני היסוד של תורת הכאוס.

## קורות חיים
ז'וליה נולד בעיר סידי בל-עבאס שבאלג'יריה, שמיום הקמתה שימשה את הצרפתים כמרכז שלטוני במדינה. ציוניו הגבוהים אפשרו לו ללמוד באקול פוליטקניק בפריז, והוא אכן החל ללמוד שם ב-1914, אך עם פרוץ מלחמת העולם הראשונה ב-1914 הוא גויס ונשלח לחזית. בינואר 1915 הוא נפצע באופן חמור בפניו, וכתוצאה מהפציעה איבד את אפו. למרות ניתוחים חוזרים ונשנים, לא עלה ביד הרופאים לשחזר את אפו, וז'וליה נאלץ להסתובב עד סוף ימיו עם מסכת עור במקום אף. במהלך אשפוזו הממושך התיידד ז'וליה עם מריאן שוסון, אחת האחיות בצוות הרפואי (וביתו של המלחין הצרפתי ארנסט שוסון), והשניים נישאו.

ז'וליה המשיך במחקריו המתמטיים בתחום החזרור של פונקציות רציונליות, וב-1918 פרסם מאמר בז'ורנל למתמטיקה טהורה ושימושיה, בו הציג את הרעיון של איטרציות בפונקציות רציונליות. פייר פאטו, מהחוקרים הבולטים בתחום זה באותה העת, הכיר בחשיבותו של המאמר, ובעקבות המלצתו הוענק לז'וליה הגרנד-פרי באותה שנה. על אף שהמאמר הכה גלים בקהילה המתמטית, נראה כי איש לא הכיר אז בחשיבותן של איטרציות בפונקציות רציונליות. היה זה בנואה מנדלברוט ופרסומיו בשנות השבעים שהצליחו להחיות את הנושא.

ב-1919 הצטרף ז'וליה לצוות ההוראה של האקול פוליטקניק כמתרגל בקורס של ז'אק אדמר, ומאוחר יותר הפך למרצה - משרה ששמר עד פרישתו ב-1965. במהלך תקופה זו התקבל גם כמרצה בסורבון, וכן קיבל פרסים אקדמיים רבים, בהם פרס האקדמיה הצרפתית למדעים ב-1934.

## ראו גם
* בנואה מנדלברוט
* קבוצת מנדלברוט

## קישורים חיצוניים

* 

קטגוריה:מתמטיקאים צרפתים
קטגוריה:צרפתים ילידי אלג'יריה הצרפתית
קטגוריה:בוגרי אקול נורמל סופרייר
קטגוריה:בוגרי אקול פוליטקניק
קטגוריה:סגל אקול פוליטקניק
קטגוריה:צרפתים שנולדו ב-1893
קטגוריה:צרפתים שנפטרו ב-1978
פחד טיסה

**פחד טיסה** (או **אארופוביה**) הוא פחד העולה באדם הנמצא במטוס, מסוק או כלי תעופה אחרים, בעת שהם נמצאים באוויר במהלך טיסה .

פחד זה גורם לפגיעה משמעותית בתפקוד או למצוקה משמעותית. מצוקה זו יכולה להתבטא בדרכים רבות, בתלות באדם ובעוצמת החרדה: חוסר שינה, סיוטים, כאבי ראש, בעיות עיכול ואי שקט בימים שלפני הטיסה, ובסימפטומים גופניים ורגשיים במהלכה - הזעה, רעד, חוויה של פחד ואובדן שליטה ועוד.

פחד טיסה מופיע לעיתים לבדו, ולעיתים הוא נובע מפוביות אחרות כגון קלאוסטרופוביה (פחד מהימצאות במקומות סגורים), או אקרופוביה (פחד מגבהים).
לעיתים הפחד הוא מאפשרות של תאונה אווירית, ולעיתים הפחד הוא מכך שהאדם יאבד שליטה במהלך הטיסה על ידי זה שיקיא או שיתקף בהתקף חרדה.

החרדה הזו היא למעשה נגזרת, או מקרה פרטי של החרדה הגדולה יותר שיש ליצור האנושי - החרדה ממצבים של חוסר שליטה.

חלק מהאוכלוסייה (בין 10 ל-40 אחוז) סובל מפחד זה וניצב מול קשיים כשעליו לטוס למטרות עסקים, לביקור קרובי משפחה שאינם חיים בארץ או לטיולים ברחבי העולם, ובכך פוגעים במהלך התקין של חייהם.

הפחד אינו נחשב לבעל בסיס רציונלי, מאחר שטיסה מסחרית היא אחת משיטות התחבורה הבטוחות ביותר, ושיעור הנפגעים במהלך טיסות קטן יחסית בהרבה משיעור הנפגעים בתאונות דרכים על הכבישים. אף על פי כן, פחד מטיסה נפוץ הרבה יותר מפחד מנסיעה במכונית.

קפאין, משקאות אלכוהוליים ומזונות עתירי נתרן יכולים לגרום ללב להמריץ ולהזניק את החרדה, לכן יש להימנע מאלו לפני ובמהלך הטיסה.

שליטהּ הקודם של קוריאה הצפונית, קים ג'ונג-איל, נסע ברכבת פרטית משוריינת לביקורים ממלכתיים ברוסיה ובסין, כנראה בשל פחד טיסה. שחקן הכדורגל דניס ברגקאמפ פרש בעטיו של הפחד מנבחרת הולנד בכדורגל.
## טיפול
ניתן לטפל בפחד טיסה באמצעות נטילת תרופות הרגעה לפני הטיסה. טיפול בתכשירי SSRI, דהיינו קבוצת התרופות הנוגדות דיכאון־חרדה ואובססיה, יכול לעזור. בקבוצה זו נמצאות התרופות ציפרלקס (Cipralex), ציפרמיל (Cipramil), פבוקסיל (Favoxil), סרוקסט (Seroxat), לוסטרל (Lustral) ופרוזאק (Prozac). גם התרופה קסנקס נמצאה יעילה בהפחתת חרדת טיסה במידה מסוימת. לטיפול בתכשירי SSRI אין מתרגלים ואין מתמכרים.

דרך נוספת לטיפול בפחד טיסה היא שימוש במציאות מדומה המדמה חוויה המבוססת על גירוי רב חושי – ראייתי, שמיעתי, ותנועתי, ובדמיון מודרך.

שיטת טיפול אחרת, בעלת אפקטיביות ארוכת טווח, מתבססת על עקרונות הטיפול הקוגניטיבי התנהגותי - CBT, וכוללת חשיפה הדרגתית של המטופלים לטיסות, הנעשית בתדירות גבוהה. הטיפול מתמקד בשלושה מישורים:
* המישור הקוגניטיבי - מתמקד בזיהוי דפוסי החשיבה הגורמים ומשמרים את הפחד והחרדה, ובנטרול דפוסים אלו.
* המישור ההתנהגותי - מתמקד בהתמודדות מעשית וחזרתית עם ההתנהגות המאיימת, חשיפה הדרגתית לגורם הפחד ולמידת טכניקות הרגעה עצמית. באופן כללי ניתן לכנות מישור זה טיפול בחשיפה.
* המישור השלישי מתמקד בהשגת שליטה גופנית, שבלעדיה יתקשה המתמודד לדעת בביטחון שהמציאות אינה כה מאיימת. אחת השיטות היעילות להפחחת התסמינים הגופניים של חרדה היא טיפול ביופידבק.

פסיכולוגים המטפלים בסובלים מפחד טיסה לעיתים שוכרים מטוס לצורך הטיפול, כדי לחשוף את מטופליהם לחוויית הטיסה. בנוסף, הסובלים מפחד טיסה מקבלים הדרכה על חוקי הפיזיקה אשר מאפשרים את התעופה, ונחשפים לכלי השליטה המגוונים שבידי הטייסים, דבר זה מקטין את תחושת חוסר השליטה המקושרת לעיתים קרובות לפחד הטיסה.

## קישורים חיצוניים

*פחד טיסה: טיפים להתמודדות, בטיפולנט, 28 בנובמבר 2019
*רותי פרגר-מאור, חרדת טיסה: תסמינים, אבחון וטיפול בפחד ובחרדה מטיסות, מכון דרור

## הערות שוליים

קטגוריה:פוביות מצביות
קטגוריה:תעופה
פלקנסטרו קאנטו

**פלקנסטרו קאנטו** (באיטלקית: **Pallacanestro Cantù**), היא קבוצת כדורסל איטלקית מהעיר קאנטו שבצפון איטליה, המשחקת בסרייה א' 2, הליגה השנייה בכדורסל האיטלקי. 

## היסטוריה
הקבוצה נוסדה ב-1936, זכתה פעמיים בעברה בגביע אירופה לאלופות, ב-1982 גברה בגמר על מכבי תל אביב 80-86 וב-1983 גברה על בילי מילאנו 69-68.

קאנטו היא אחת הקבוצות היחידות באירופה שזכתה בכל שלושת גביעי אירופה השונים. תור הזהב של הקבוצה היה בין השנים 1973–1983 אז זכתה הקבוצה ב-9 גביעי אירופה השונים: 3 פעמים ברציפות בגביע קוראץ', 4 פעמים בגביע אירופה למחזיקות גביע מתוכם 3 פעמים ברציפות ופעמיים ברציפות בגביע אירופה לאלופות. בשנים שלאחר מכן ירדה הקבוצה מגדולתה.

במשך השנים, החליפה הקבוצה את שם הספונסר שלה 25 פעמים. וכך נקראה בשמות רבים. 

משחקיה הביתיים נערכים בארמון הספורט **פיאנלה** (Palasport Pianella), המכיל 3,910 מקומות ישיבה, שלא מתאים לתקנון היורוליג, הדורש 5,000 מקומות מינימום. את משחקי היורוליג שלה בעונת 2011/12 קיימה הקבוצה ב**פלאדסיו**, אולם בן 8000 מקומות הממוקם בעיירה דסיו הסמוכה לקאנטו.

## תארים והישגים
***[[ליגת העל האיטלקית בכדורסל|הליגה האיטלקית]]**:
**אליפות (3): 1968, 1975, 1981
**מקום שני: 1980, 2011
**חצי גמר: 2002, 2013
***[[הגביע האיטלקי בכדורסל|הגביע האיטלקי]]**:
**גמר: 1997, 2003, 2011, 2012
**חצי גמר: 2004, 2005
***הסופרקאפ האיטלקי**:
**זכייה (2): 2003, 2013
**גמר: 2012 
* **[[סופרוליג|גביע אירופה לאלופות]]**: 
**זכייה (2): 1982, 1983
* **[[גביע ספורטה|גביע אירופה למחזיקות גביע]]**: 
**זכייה (4) (שיא משותף): 1977, 1978, 1979, 1981
* **[[גביע קוראץ']]**:
**זכייה (4): 1973, 1974, 1975, 1991
* **[[הגביע הבין-יבשתי בכדורסל]]**: 
**זכייה (2): 1975, 1982

## קישורים חיצוניים

* 
* 

קטגוריה:פלקנסטרו קאנטו
קטגוריה:קבוצות כדורסל איטלקיות
קטגוריה:אלופות אירופה בכדורסל לקבוצות
האישה מצרפת

[שמאל|ממוזער|250px|אליהו מחיה את בן האישה מצרפת, מאת [גוסטאב דורה.]]**האישה מצרפת** היא דמות מקראית מסיפורי אליהו הנביא בספר מלכים א' (פרק יז). הייתה זו אישה אלמנה שהתגוררה בצרפת שבצידון. 

בזמן הבצורת בתקופת אחאב היה רעב בארץ. אליהו הסתתר בנחל הנקרא נחל כרית מפני המלך אחאב, אך לאחר שנה הנחל התייבש. כתוצאה מכך, אליהו היה צריך למצוא מקום אחר לשבת בו. ה' שלח את אליהו אל האישה מצרפת על מנת שיהיה לאליהו מקור לפרנסה ומקום בטוח לשבת בו.

## הסיפור על האישה

לאחר שיבש נחל כרית, שם שהה אליהו בתחילת ימי הבצורת, שלח אותו אלוהים אל האישה מצרפת. אליהו מבקש מהאישה לתת לו לחם, האישה מספרת לו בייאוש שאין לה יותר מ"מְלֹא כַף קֶמַח בַּכַּד וּמְעַט שֶׁמֶן בַצַּפָּחַת", מה שיספיק רק לארוחה אחת אחרונה לה ולבנה. בעקבות זאת אליהו מבטיח לה שאם היא תאכיל אותו אז "כַּד הַקֶּמַח לֹא תִכְלָה וְצַפַּחַת הַשֶּׁמֶן לֹא תֶחְסָר עַד יוֹם תֵּת ה' גֶּשֶׁם עַל פְּנֵי הָאֲדָמָה".

כעבור זמן מה, חלה בנה של האישה ומת, והיא פנתה אל אליהו בתלונה שהמחלה באה באשמת שהותו אצלה. הרב אלחנן סמט מסביר שהאישה סברה כי בנה מת כעונש מה' על כך שהיא אינה מתנהגת באותן אמות מוסר בהן מתנהג אליהו הנביא. לפי הסברו, האישה ביקשה מאליהו הנביא שיניח לה לנפשה ויעזוב את ביתה. אליהו לקח את הבן לחדרו, והשתטח ונשכב עליו שלוש פעמים. הוא התפלל לה' שישיב את נפש הבן, וכך היה, ומתוך כך הבינה האישה שאליהו הוא אכן נביא ה'.

## בספרות חז"ל
האישה מצרפת נחשבת לאחת מ-23 הנשים הצדיקות והישרות שהיו בישראל.

על פי המדרש, בנה של האישה הוא יונה הנביא. עוד נכתב, שהאישה הייתה משבט אשר ובעלה, אמיתי, אביו של יונה, היה משבט זבולון.

## בתרבות הפופולרית
השיר "כד הקמח" מאת נעמי שמר מבוסס על סיפור האישה מצרפת.

## קישורים חיצוניים

## הערות שוליים

קטגוריה:נשים בספרי נביאים
קטגוריה:אישים בתנ"ך ששמם אינו מצוין
קטגוריה:אישים בספר מלכים
קטגוריה:אליהו הנביא
מייג'ור

**מייג'ור** היא דרגת קצונה הקיימת במרבית צבאות העולם, ומקבילה לדרגת רב-סרן בצה"ל. דרגת מייג'ור היא לרוב בכירה מדרגת הקפטן, זוטרה לדרגת הלויטננט קולונל ומקבילה לדרגת הלויטננט קומנדר או הקומנדר בציים השונים. הדרגה נקראת גם קומונדנט או קפטן מייג'ור בחלק מצבאות העולם. 

התואר מייג'ור משמש גם כתוספת לדרגות אחרות ונועדה להבדילן ולקדמן בסדר הדרגות כמו מייג'ור גנרל או סרג'נט מייג'ור בכמה מצבאות העולם.

סימון הדרגה על פי תקנות נאט"ו הוא OF-3.

## דרגת המייג'ור בצבאות העולם

## דרגות מייג'ור היסטוריות

## דרגות מקבילות בצבאות אחרים

## קישורים חיצוניים

* 

קטגוריה:דרגות צבאיות
אספקט

**אַסְפֵּקְט** (בעברית: **הֶבֵּט**) הוא מונח בבלשנות וקטגוריה דקדוקית המתאר את יחסו של הדובר לפעולה שעל אודותיה הוא מדבר בקשר לזמן שעליו מדובר; היינו, האם מבחינת הדובר מדובר בפעולה מתמשכת, חד-פעמית או כזו הנשנית ומתרחשת, וכיוצא בזה. האספקט מתבטא בדרכים שונות, לעיתים באמצעות שינויים מורפולוגיים בפועל עצמו (כמו ברוב השפות הסלאביות), ועתים באמצעות מילים מיוחדות לכך. ישנן גם שפות בהן אין לאספקט יצוג בפני עצמו, והוא מיוצג בעזרת צורות זמן שונות.

## הגדרה
לרוב, קיים בלבול מסוים בין מושג האספקט למושג הזמן הדקדוקי. אך בעוד הזמן מציין את מיקום הפעולה על גבי ציר הזמן (לרוב, ביחס לזמן הדיבור), הרי שהאספקט מתאר את איכות זמן הפעולה והיחס אליו. דוגמה לכך ניתן לראות במשפטים הבאים באנגלית: "I eat", "I am eating", "I have eaten", "I have been eating" כולם משתייכים בצורה כזו או אחרת לזמן הווה, אך נבדלים ביניהם בתיאור זמן הפעולה, ומכאן - באספקט. לאספקט צורות רבות, מהן המבטאות פעולה נמשכת, או פעולה הקורית-לעיתים ("מדי שבת אני הולך לבית הכנסת" למרות שהפועל הולך מופיע כאן בזמן הווה, הכוונה היא לפעולה הקורית מדי פעם), ועוד רבות. אך השכיחות שבהן ברוב השפות ובעיקר בסלאביות (ראה להלן) הן צורות הפרפקט (-מושלם) ואימפרפקט (בלתי מושלם) בנוסף לאספקט דורטיבי (ממושך). הפרפקט מתייחס לתוצאת הפעולה המושלמת, כמו במשפטים הבאים בצ'כית וברוסית (בהתאמה):
* Otevřel jsem dveře.
* Я открыл дверь.
(פתחתי את הדלת)
משמעותו של משפט זה מתייחסת לתוצאה, לאמור, הדלת כעת פתוחה. לעומת זאת האימפרפקט מתייחס לפעולה עצמה שנעשתה, ולא לתוצאתה. כך למשל:
* Oteviral jsem dveře.
* Я открывал дверь.
(פתחתי את הדלת)
המשפט הזה נבדל מקודמו בכך שהפועל בו הוא בצורת האימפרפקט, וע"כ משמעותו מתייחסת לפעולת הפתיחה ("עסקתי בפתיחת דלת").

דוגמה לאספקט דורטיבי (ממושך)

"המגדל הולך ושוקע"

## השימוש באספקט
ישנן שפות בהן קיימת הבחנה ברורה וחדה בין האספקט לזמן. כך למשל במנדרינית קיימות תוספות ייחודיות לציון פועל מתמשך או מושלם (了, 过), אך לעומת זאת הפעלים אינם נוטים כלל בזמן, והזמן מצוין בלעדית בעזרת ציוני-זמן (אתמול, מחר וכדומה). לעומת זאת, בשפות ההודו-אירופיות (למעט השפות הסלאביות) התאחדה מערכת האספקטים לחלוטין עם מערכת נטיות הזמן והיא מבוטאת בעזרת צורות זמן שונות, או מובנת מההקשר הכללי של המשפט. קיימים גם אספקטים המורים על "הכנה לקראת" פעולה, (האספקט הפרוספקטיבי. "אני הולך לעשות כך-וכך". קיים באנגלית (I am going to do it), בצרפתית (Je vais le faire demain), ובערבית ועברית מדוברות, בהשפעת השפות האירופיות). כמו גם האספקט האינספטיבי המורה על תחילתה של הפעולה (למשל התחילית ek- באספרנטו: Mi ekmanĝas - אני מתחיל לאכול), ועוד רבים.

## ראו גם
* זמן (בלשנות)
* מודוס (בלשנות)
## לקריאה נוספת

* The acquisition of Lexical and Grammatical aspect
* Bernard Comrie, *Aspect: an introduction to the study of verbal aspect and related problems*, Cambridge : Cambridge University Press, 1976. (paperback), (hardcover).


## הערות שוליים

קטגוריה:מורפולוגיה (בלשנות)
מיכאל שור

[שמאל|ממוזער|250px|מימין לשמאל: [ג'נקה רטנר, הרמטכ"ל חיים לסקוב, ראש הממשלה דוד בן-גוריון ומיכאל שור, בטקס הענקת פרס ביטחון ישראל ב-1959 לרטנר ושור]]
**מיכאל שור** (25 בדצמבר 1920 - 26 בספטמבר 2011) היה מהנדס ישראלי, כיהן כמנכ"ל התעשייה הצבאית (תע"ש) במשך 17 שנה, זכה פעמיים בפרס ביטחון ישראל.

## חייו
שור נולד באודסה שבברית המועצות ועלה לארץ ישראל ב-1938. הוא הצטרף לארגון "ההגנה" והשתלב בתעשיית הנשק שלו. לאחר שסיים את לימודי ההנדסה הכימית בטכניון ב-1945, עבד כמהנדס ניסויים בתעשייה הצבאית. לאחר מלחמת העצמאות ניהל את מפעל החומרים ההודפים של תע"ש, על פעולותיו זכה ב-1959 בפרס ביטחון ישראל. בשנות ה-60 ניהל את אגף חומרי הנפץ וחומרי ההדף בתע"ש, אגף שהיווה את הבסיס לחטיבת הטילים והרקטות. בתקופתו פותחו בין השאר פגזי אוויר 20 מ"מ, תותח אוויר-אוויר, פצצות נפל"ם, ופצצות פיצוח המסלולים ששימשו את חיל האוויר הישראלי במבצע מוקד. ב-1967 מונה לסגן מנהל התעשייה הצבאית ובמקביל המשיך לנהל את חטיבת המפעלים הכימיים והרקטיים. ביולי 1972 מונה למנכ"ל תע"ש, שפעלה בתקופה זו כיחידת סמך של משרד הביטחון, ושימש בתפקיד עד 1989. בשנים 1990 – 1991 היה יו"ר הדירקטוריון, והוביל את שינוי מעמדה לחברה ממשלתית. בתקופתו גדל הייצוא של תע"ש מעשרות מיליוני דולרים לכחצי מיליארד דולר, ופותח תחום הייצור לתעופה האזרחית. לאחר פרישתו זכה ב-1991 בפרס ביטחון ישראל למפעל חיים.

ב-1985 הוענק לו דוקטור כבוד למדעים טכניים מהטכניון לאות תרומתו הייחודית להתפתחות התעשייה הצבאית בשטחי ההנדסה, הניהול והכלכלה, וכהכרה בפועלו למען חיזוק מערכת הביטחון.

נישא לגבריאלה ולשניים 4 ילדים. בנם, אריק שור, היה מנכ"ל "תנובה".

מיכאל שור נפטר ב-2011, בגיל 91, ונקבר בבית העלמין בתל מונד.

## קישורים חיצוניים

* 
* 
* 

## הערות שוליים

קטגוריה:דירקטורים ישראלים
קטגוריה:זוכי פרס ביטחון ישראל: עובדי התעשייה הצבאית
קטגוריה:מנהלי התעשייה הצבאית
קטגוריה:מהנדסי כימיה ישראלים
קטגוריה:מקבלי תואר דוקטור לשם כבוד מהטכניון
קטגוריה:אישים הקבורים בבית הקברות בתל מונד
קטגוריה:ישראלים שנולדו ב-1920
קטגוריה:ישראלים שנפטרו ב-2011
דגם רב-קוטבי

**הדגם הרב-קוטבי** (נקרא גם: **הדגם הרב-מוקדי**) הוא דגם התפתחות ערים שנוסח בשנת 1945 על ידי שני חוקרים וגאוגרפים אמריקאים בשם צ'נסי האריס ואדוארד אולמן. היה זה ניסיון נוסף לתאר בצורה סכמתית את התפתחות הערים.

קדם להם ״הדגם המעגלי״ שתיאר התפתחות עיר בצורת טבעות קונצנטריות שניסח ארנסט ברג'ס (1925/1929) ו״דגם מגזרי״ של הומר הויט (1939) שנחשבו למודלים הקלסיים של התפתחות עירונית. הדגם המעגלי של ברג'ס בה לתאר תהליך של צמיחת העיר מהמוקד ההיסטורי הראשוני שלה כלפי חוץ - התרחבותה לפי תקופות היסטוריות. תהליך שהוא נכון בהכללה רחבה. הביקורת כנגד הדגם המעגלי, נבעה מההנחה התיאורתית המוטעית שהעיר מתפתחת לכל הכיוונים במידה שווה, לכן נוצרת הצורה המעגלית שטען המודל.

עשור לאחר מכן, ערב מלחמת העולם השנייה פרסם הוייט את המודל השני - כשהוא מביא בחשבון כי לאורך דרכים, נהרות, קווי מסילות ברזל - הערים תתפתחנה מהר יותר, ולכן יתקבל לפי דעתו הדגם שנקרא גזרתי.ממוזער|348x348px|דגם הדגם של האריס ואולמן. אפשר להבחין בהתאם לצבעים במע״ר, ובמוקדים הנוספים ובחלוקת האוכלוסייה לאזורים סוציו-כלכליים שונים, שהתרחש בתהליך התפתחות העיר.|טקסט=בניגוד לשני קודמיהם, האריס ואולמן הניחו כי כאשר העיר גדלה, נוצרים בה מרכזי צמיחה חדשים הנוספים למרכז הישן, הוותיק וההיסטורי. הם לא הניחו הנחות של פיזור אחיד במרחב של האוכלוסייה והמשאבים, ולא הניחו שהנוף הוא אחיד ומישורי כמו שהניח ברג'ס. מכאן הם הגיעו למסקנה כי העיר המתפתחת יוצרת מבנה רב-מוקדי.

כאמור זהו שינוי מהותי לעומת המודלים הקודמים שגרסו קיום של מרכז עירוני יחיד, תופעה שהייתה נכונה בערים קטנות ובשלבים ההיסטוריים שלפני המהפכה התעשייתית והתחבורתית.

מלבד ההכרה בהתפתחות מוקדים נוספים, המודל של האריס ואולמן שחרר את האילוץ הגאומטרי של המודלים הקודמים כמו הדגם המעגלי. שחרור האילוץ הגאומטרי מהמודל אפשר להתאים אותו למספר רב יותר של ערים, ובכך לקרב את הרעיון התאורתי שבהם למציאות ההיסטורית והגאוגרפית.

בנוסף לכך, הדגם הרב-מוקדי, ניסה להסביר גם את מיקום האוכלוסייה על פי מצבה הסוציו-כלכלי, בהקשר להתפתחות העיר וערך הקרקע ככל שמתרחקים מהמרכז. בהנחה שהמרכז העירוני הראשי (מע״ר) מהווה את המרכז ההיסטורי של העיר, נמצא סביבו רבעים של מגורי עוני הקשורים לבנייה הישנה ולהגירת האוכלוסייה העשירה החוצה לאזורים החדשים, תוך השענות על אמצעי התחבורה המודרניים - כרכבת, מכונית או רכבות תחתית.

בנוסף לכך, המודל הרב-מוקדי, לא תייג את המרכזים הנוספים כמע״ר, והם יכולים להיות מבחינת המודל מרכזי תעשייה, תיירות, תרבות, אוניברסיטאות וכדומה. לכל אלה המכנה המשותף הוא היותם מרכזי צמיחה שסביבם יתרכזו תפקודים כלכליים ואזורי מגורים.

כמובן שהאריס ואולמן, חוו את המהפכה העירונית שהתרחשה בעקבות המכונית בנוסף למהפכה שהביאו מסילות הברזל עם התפתחות העיר מהמחצית השנייה של המאה ה-19. הם הכירו את התפתחות העיר שיקגו, וראו את צמיחתה לאורך נתיבי התחבורה היבשתית והימית, ואת התיעוש הכבד שעברה וגזרו ממנה את המודל הכללי שניסחו. ייתכן והתמחותו של אולמן בגאוגרפיה של תחבורה הגבירה את תשומת ליבם לחשיבותה בהתפתחות העיר.

מבחינת ההיסטוריה של הגאוגרפיה, המודל של האריס ואולמן, נוסח כמה שנים בלבד, לפני שהתרחשה המהפכה הכמותית, שהעבירה את שיטות החקירה בגאוגרפיה מהכיוון התאורי כפי שנעשה במודלים אלה, לכיוון אנליטי פוזיטיביסטי - אולמן היה אחד החלוצים והמחוללים של מהפכה זו.

## הערות שוליים

קטגוריה:דגם עירוני
סירן

**סירן**  או **סורן** (בצרפתית: **Suresnes**) היא קומונה בפרבריה המערביים של פריז, צרפת. נכון לשנת 2008 מתגוררים בסירן 45,617 תושבים, והיא אחת הערים הצפופות באירופה  ביחס לשטחה. העיר מרוחקת כ- 9 ק"מ ממרכז פריז. נהר הסן עובר בסירן.

בסירן ממוקמת אנדרטת פורט מון-ולריין, לזכר הגיבורים הצרפתים שנפלו במלחמת העולם השנייה.  

החיבור בין סירן לפריז מתאפשר באמצעות שני קווים של רכבת פרברית, וכן גשר כביש מעל נהר הסן, שעליו עוברת הדרך גם ליער בולון.

## ערים תאומות
*  
*  
*  
*  
* 
*  
* 

## קישורים חיצוניים

* 
* 
* 

קטגוריה:איל-דה-פראנס: ערים
תום שוורצברג

**תום שוורצברג** (נולד ב-24 באפריל 1982) הוא שחקן, במאי ומדבב ישראלי. מכהן כמנהל אמנותי של התיאטרון לילדים ולנוער באר שבע יחד עם אחיו יהונתן שוורצברג.

## ביוגרפיה
שוורצברג גדל בתל אביב. למד בתיכון עירוני ד׳ ובהמשך למד בימוי בסמינר הקיבוצים. שיחק ב-2007 בסדרה הנוער "הנפילים" בתפקיד עמית בכר, נפיל המסוגל להקפיא שחשבו שהוא טוב אבל התברר כנבל. 

בשנת 2010 שיחק בסרט הקצר "כבוד אחרון" של הבמאי עמרי שנהר, לצד שראל פיטרמן ושי אביבי.  

תום דיבב בכל מיני סדרות וסרטים החל מ-2002 אחרי אביו צביקה שוורצברג, ביניהם דרגון בול Z, טוטלי ספייס, צבי הנינג'ה, גלקטיק פוטבול, חברים בחווה, בית הספר לקיסר המתחיל, קאמפ רוק 2: הג'אם האחרון, מגה-מוח, וסיפורי נרניה: המסע בדורך השחר.

## חיים אישיים
תום הוא הבן של השחקן והמדבב צביקה שוורצברג. יש לו עוד אח צעיר ממנו ב-3 שנים, יהונתן, גם הוא שחקן ומדבב. 

## תפקידי דיבוב
* ליגת הצדק - הדור הבא: קאלאדור - אקווהלאד
* בן 10 אומניברס: ארבע-זרועות / דמויות שונות
* איירון מן: רודי ג'ונס
* צבי הנינג'ה: מיכלאנג'לו
* קיק: קיק באטווסקי
* צ'ימה: קראגר
* סופר סטרייקה: אל מטאדור/סקארה
* רובוטריקים: ספייק
* היפה והגלדיאטור: קסיו
* בן 10 וג'נרטור רקס - האיחוד: ארבע-זרועות
* בן 10 - חייזר תחת התקפה: ארבע-זרועות
* הנוקמים: באקי
* קואלה קיד: ג'וני
* מראה מראה – הסיפור האמיתי: צ'אקלס
* חתול בצמרת: ספוק
* בן 10: החייזרים החדשים: ארבע-זרועות / קופר / מקס טניסון הצעיר
* כיפה אדומה סוגרת חשבון: אבן
* ג'וני טסט: גיל נקסדור / מיטשל "באמפר" רנדלס / פרופסור סלופסינק / דמויות שונות
* בקוגן: גאס/ ג'ייק
* עף על הקרנף: דמויות שונות
* סיפורי נרניה: המסע בדורך השחר: דמויות שונות
* צבי הנינג'ה: מיכלאנג'לו
* פוקימון: לושיאן
* יצאת כריש: באדי
* דיג'ימון: נימון
* דרגון בול Z: דמויות שונות
* עיר המלאכים: סולפיס

## קישורים חיצוניים

קטגוריה:מדבבים ישראלים
קטגוריה:שחקני קולנוע וטלוויזיה ישראלים
קטגוריה:בוגרי תיכון עירוני ד' (תל אביב)
קטגוריה:בוגרי סמינר הקיבוצים: הוראה ובימוי תיאטרון
קטגוריה:ישראלים  שנולדו ב-1982